77 ຄົນ​ ເສຍ​ຊີວິດ​ ຍ້ອນລົດໄຟ ຕົກລາງ ຢູ່ສະເປນ (ວີດີໂອ/ສະໄລດ໌) 
ພວກ​ພະນັກງານ​ກູ້​ໄພ ​ໄດ້​ເຮັດ​ວຽກ​ໜັກ​ຕະ​ຫຼອດ​​ຄືນ​ ເພື່ອ​ຊ່ອຍ​ຊີວິດ​ ພວກ​ທີ່​ລອດ​ມາ​ໄດ້​ນັ້ນ.​
ທີ່ປະເທດສະເປນ ພວກເຈົ້າໜ້າສືບສວນສອບສວນກໍາລັງພະຍາ ຍາມຊອກຮູ້ເຖິງສາເຫດຂອງ ອຸບປະຕິເຫດລົດໄຟຕົກລາງ ຢູ່ໃນ ພາກເໜືອຂອງປະເທດ ທີ່ເຮັດໃຫ້ 77 ຄົນເສຍຊີວິດ ແລະຫຼາຍ ກວ່າ 140 ຄົນບາດເຈັບ ລົດໄຟຕົກລາງໃນວັນພຸດວານນີ້ ໃກ້ໆກັບສະຖານີແຫ່ງນຶ່ງ ຢູ່ນອກ ເມືອງໂບຮານ Santiago de Compostela ນັ້ນ ແມ່ນເປັນອຸບປະ ຕິເຫດລົດໄຟ ທີ່ຮ້າຍແຮງທີ່ສຸດໃນສະເປນ ນັບຕັ້ງແຕ່ປີ 1972 ເວລາ ລົດໄຟຕໍາກັນກັບລົດເມ ທາງພາກໃຕ້ຂອງສະເປນ ທີ່ໄດ້ສັງຫານ 80 ຄົນນັ້ນ ພວກພະນັກງານກູ້ໄພ ໄດ້ເຮັດວຽກໜັກຕະຫຼອດຄືນ ເພື່ອຊ່ອຍຊີວິດພວກທີ່ລອດມາໄດ້ນັ້ນ ພາບທີ່ຖ່າຍທອດອອກທາງໂທລະພາບສະແດງໃຫ້ເຫັນຄວັນທີ່ກຸ້ມຂຶ້ນມາຈາກບ່ອນເກີດເຫດ ແລະສົບທີ່ປົກຄຸມດ້ວຍຜ້າຫົ່ມ ລຽງລາຍຢູ່ຕາມລາງລົດໄຟ ຂ້າງໆຊາກເຫຼັກທີ່ບິດບ້ຽວຂອງ ລົດໄຟທີ່ມີ 8 ຕູ້ນັ້ນ ພວກຄະນະກູ້ໄພ ໄດ້ໃຊ້ລົດຍົກເພື່ອຍົກເອົາຊາກຕູ້ລົດໄຟອອກໄປ ໃນວັນພະຫັດມື້ນີ້ ຄາດວ່າ ນາຍົກລັດຖະທົນຕີສະເປນ  ຜູ້ທີ່ເກີດໃນເມືອງ Santiago de Compostela ຈະໄປເຖິງບ້ານເກີດຂອງທ່ານ ໃນວັນພະຫັດມື້ນີ້ ເພື່ອສໍາຫຼວດເບິ່ງບ່ອນເກີດເຫດ ເຈົ້າ ໜ້າທີ່ເມືອງໄດ້ຍົກເລີກພິທີສະເຫຼີມສະຫຼອງເທດສະການທາງສາສະໜາ ທີ່ໄດ້ວາງແຜນໄວ້ ສໍາຫຼັບວັນພະຫັດມື້ນີ້ ຊຶ່ງຈະມີພວກສະແຫວງບຸນຊາວຄຣິສຈາກທົ່ວໂລກ ພາກັນລຸຫຼັ່ງໄປຍັງ ເມືອງດັ່ງກ່າວ ເພື່ອສະຫຼອງເທດສະການສະດຸດີພະອໍລະຫັນ St James ພະສາວົກຂອງ ພະເຍຊູຄຣີສ ຊຶ່ງສົບຂອງທ່ານຍັງເກັບຮັກສາໄວ້ໃນໂບດທີ່ນັ້ນ ການນໍາຂົງ ເຂດ Galicia ທີ່ຕັ້ງຂອງເມືອງ Santiago de Compostela ນັ້ນ ໄດ້ປະກາດ ວາລະໄວ້ອາໄລ 7 ມື້ ເພື່ອໃຫ້ກຽດແກ່ພວກເຄາະຮ້າຍ ຈາກການອຸບປະຕິເຫດຄັ້ງນີ້